Ο **Φέλιξ Μπριχ** (*Felix Brych*, γενν. 3 Αυγούστου 1975) είναι Γερμανός διαιτητής ποδοσφαίρου, με έδρα το Μόναχο. Είναι διαιτητής για την *SV Am Hart München* της Ποδοσφαιρικής Ένωσης Βαυαρίας. Είναι διαιτητής της FIFA και κατατάσσεται ως διαιτητής Elite της UEFA.

Σταδιοδρομία ως διαιτητής
-------------------------

Ο Μπριχ άρχισε να διαιτητεύει στη Μπούντεσλιγκα το 2004 και κέρδισε το σήμα της FIFA το 2007. Διαιτήτευσε τον πρώτο διεθνή αγώνα τον Οκτώβριο του ίδιου έτους, μία νίκη της Ρουμανίας με 2-0 επί του Λουξεμβούργου για τα προκριματικά του Ευρωπαϊκού Πρωταθλήματος 2008. Το Φεβρουάριο του 2008, ορίστηκε διαιτητής στον αγώνα του γύρου των 32 του Κυπέλλου ΟΥΕΦΑ 2007-08 μεταξύ του Παναθηναϊκού και της Ρέιντζερς και τον Οκτώβριο του 2008 ορίστηκε στον αγώνα του Δ Ομίλου του Τσάμπιονς Λιγκ 2008-09 μεταξύ της Λίβερπουλ και της Αϊντχόφεν.

Ο Μπριχ διαιτήτευσε τον πρώτο αγώνα της ημιτελικής φάσης του Τσάμπιονς Λιγκ 2011-12 μεταξύ της Τσέλσι και της Μπαρτσελόνα, ένας αγώνας που τελείωσε με νίκη για τους *Μπλε* επί της υπερασπίστριας του τίτλου. Τον Αύγουστο του 2013, ορίστηκε σε ένα διεθνές φιλικό αγώνα μεταξύ της Αγγλίας και της Σκωτίας στο Στάδιο Γουέμπλεϊ. 

Στις 14 Μαΐου 2014, ο Μπριχ διαιτήτευσε τον Τελικό του Γιουρόπα Λιγκ 2013-14 μεταξύ της Σεβίλλης και της Μπενφίκα. Ο αγώνας τελείωσε με 0-0 ύστερα από την παράταση και πήγε στη διαδικασία των πέναλτι, στην οποία η Σεβίλλη κέρδισε με 4-2, σε έναν αγώνα που θεωρήθηκε ως αμφιλεγόμενη η διαιτησία του.

Στις 12 Μαΐου 2017, ο Μπριχ επελέγη από την UEFA ως ο διαιτητής του Τελικού του Τσάμπιονς Λιγκ 2016-17, ο οποίος διεξήχθη στο Κάρντιφ στις 3 Ιουνίου 2017, μεταξύ της Γιουβέντους και της Ρεάλ Μαδρίτης. Οι βοηθοί του ήταν οι Μαρκ Μπόρχ και Στέφαν Λουπ, ενώ τέταρτος διαιτητής ήταν ο Σέρβος Μίλοραντ Μάζιτς. Ο Μπάστιαν Ντάνκερτ και Μάρκο Φριτζ υπηρέτησαν ως πρόσθετοι βοηθοί διαιτητές, με τον Ράφαελ Φόλτιν να ορίζεται ως αναπληρωματικός βοηθός διαιτητής.

Στις 29 Μαρτίου 2018, ο Μπριχ επιλέχθηκε από τη FIFA ως ένας από τους διαιτητές που θα διαιτητεύσουν στο Παγκόσμιο Κύπελλο του 2018 στη Ρωσία, το δεύτερο του Παγκόσμιο Κύπελλο. Ο Μπριχ είχε μαζί τους επόπτες Μαρκ Μπορχ και Στέφαν Λουπ. Διαιτήτευσε μόνο έναν αγώνα στη διοργάνωση, τη Σερβία εναντίον της Ελβετίας και απογοητεύτηκε που δεν ορίστηκε σε περισσότερους.

Προσωπική ζωή
-------------

Εκτός ποδοσφαίρου, ο Μπριχ είναι ειδικευμένος νομικός, έχοντας γράψει το διδακτορικό του για τον αθλητισμό.

Παραπομπές
----------

1. ↑  «Panathinaikos 1-1 Rangers – Lineups». *uefa.com*. UEFA. 21 Φεβρουαρίου 2008. Ανακτήθηκε στις 4 Αυγούστου 2009.
2. ↑  «Liverpool 3-1 PSV – Lineups». *uefa.com*. UEFA. 1 Οκτωβρίου 2008. Ανακτήθηκε στις 4 Αυγούστου 2009.
3. ↑  «Sevilla v Benfica, Europa League final 2014: as it happened». *Telegraph.co.uk*.. Ανακτήθηκε στις 2016-11-02.
4. ↑  «Com arbitragem polêmica e muito drama, Sevilla bate Benfica nos pênaltis e conquista a UEL» [Με αμφιλεγόμενη διαιτησία και πολύ δράμα, η Σεβίλλη κέρδισε τη Μπενφίκα στα πέναλτι και κατέκτησε το Γιουρόπα Λιγκ]. *vavel.com* (στα Πορτογαλικά). VAVEL Brasil. 14 Μαΐου 2014. Ανακτήθηκε στις 23 Ιανουαρίου 2015.
5. ↑  «Felix Brych appointed Champions League final referee». *UEFA.com*. UEFA. 12 Μαΐου 2017. Ανακτήθηκε στις 12 Μαΐου 2017.
6. ↑  «Brych einziger deutscher Referee bei der WM 2018» (στα γερμανικά). kicker-sportmagazin. 29 Μαρτίου 2018.. Ανακτήθηκε στις 1 Μαΐου 2018.
7. ↑  (www.dw.com), Deutsche Welle. «World Cup over for German referee Felix Brych | DW | 05.07.2018». *DW.COM* (στα Αγγλικά). Ανακτήθηκε στις 14 Ιουλίου 2018.
8. ↑  Longman, Jeré (18 Απριλίου 2012). «Alone, Armed with only a whistle». Λονδίνο: The New York Times.. Ανακτήθηκε στις 18 Μαρτίου 2018.

Εξωτερικοί σύνδεσμοι
--------------------

* Προφίλ στο dfb.de (Γερμανικά)
* Προφίλ στο worldfootball.net

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 65090604
* GND: 1160460043

 |

 |